《拟古诗十九首 其九 庭中有奇树》
明代·孙蕡

洞庭木叶下，悲吹激微寒。美人倚修竹，凝睇九疑山。

层云没远巘，轩车绝来还。既怀文玉佩，复采澧水兰。

结言欲有赠，天路远险艰。沉忧坐将老，岁月销令颜。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。